Disgrifiad Swydd DRAFFT 
Rheolwr Safle – Safleoedd Sipsiwn a Theithwyr

**Lleoliad:** Safleoedd Sipsiwn a Theithwyr Awdurdodau Lleol, Cymru
**Yn atebol i:** Rheolwr Gweithredol / Adran Dai'r Awdurdod Lleol
**Math o Gontract:** Parhaol / Cyfnod Penodol (fel y bo'n berthnasol)
**Gofyniad y Gwasanaeth Datgelu a Gwahardd:** Archwiliad manwl gan y Gwasanaeth Datgelu a Gwahardd (DBS)
Pwrpas y Swydd
Rheoli gweithrediadau safleoedd Sipsiwn a Theithwyr awdurdodau lleol o ddydd i ddydd, gan sicrhau amgylcheddau diogel, cynhwysol sy'n cael eu cynnal a'u cadw'n dda ac sy'n diwallu anghenion y preswylwyr ac yn cydymffurfio â’r gofynion statudol.
Prif Gyfrifoldebau
Gweithrediadau’r Safle
- Gweithredu fel y prif bwynt cyswllt ar gyfer preswylwyr yn ystod oriau swyddfa a sicrhau bod trefniadau cyswllt mewn argyfwng ar waith.
- Rheoli cytundebau lleiniau, rhestrau aros, a pholisïau dyrannu yn unol â chanllawiau Llywodraeth Cymru.
- Hwyluso'r broses o gyrraedd a gadael y safle, gan gynnwys gweithdrefnau cynefino ac ymadael.
- Cadw cofnodion cywir o breswylwyr, deiliadaeth lleiniau, a chyllid y safle.
Cynnal a Chadw a Diogelwch
- Goruchwylio glendid y safle, rheoli gwastraff, a chynnal a chadw ardaloedd cymunedol.
- Cynnal archwiliadau rheolaidd o flociau amwynderau a chyfleusterau cymunedol.
- Rhoi gwybod am waith atgyweirio a chynnal a chadw a’i gydlynu gydag adrannau perthnasol.
- Sicrhau cydymffurfiaeth â rheoliadau diogelwch tân a gweithdrefnau brys.
Ymgysylltu â Phreswylwyr
- Meithrin a chynnal perthynas gadarnhaol gyda phreswylwyr ar sail ymddiriedaeth a pharch.
- Hwyluso fforymau ymgynghori ac ymgysylltu, gan gynnwys gyda chymdeithasau preswylwyr.
- Cefnogi preswylwyr i gael gafael ar wasanaethau fel iechyd, addysg, a budd-daliadau.
- Hyrwyddo diogelu a gweithredu fel cyfryngwr lle bo angen.
Cysylltu â Rhanddeiliaid
- Cysylltu ag adrannau mewnol ac asiantaethau allanol.
- Cefnogi gwasanaethau allgymorth a sicrhau mynediad i ddarparwyr gofal cymdeithasol.
- Cynnal perthynas â Gwasanaethau Addysg i Deithwyr a sefydliadau eiriolaeth.
Cydymffurfio a Gweinyddu
- Sicrhau y glynir wrth ddeddfwriaeth berthnasol gan gynnwys Deddf Cartrefi Symudol (Cymru) 2013.
- Cynnal cofnodion am y safle a phrosesu taliadau.
- Ymateb i gŵynion yn unol â pholisi'r awdurdod lleol.

Manyleb y Person
Hanfodol
- Profiad o reoli tai neu weithio gyda chymunedau Sipsiwn a Theithwyr.
- Sgiliau rhyngbersonol a chyfathrebu cadarn.
- Ymrwymiad i gydraddoldeb, amrywiaeth, a chydlyniant cymunedol.
- Sgiliau llythrennedd a rhifedd sylfaenol ar gyfer tasgau gweinyddol.
- Gallu cydymffurfio â fframweithiau cyfreithiol a pholisi.
Dymunol
- Ymwybyddiaeth a dealltwriaeth ddiwylliannol o ffyrdd o fyw Sipsiwn a Theithwyr.
- Profiad o ddatrys anghydfod neu gyfryngu.
- Bod yn gyfarwydd â pholisïau tai cymdeithasol a systemau budd-daliadau.
Hyfforddiant a Ddarperir
- Iechyd a diogelwch, cymorth cyntaf, a diogelwch tân.
- Cydraddoldeb ac amrywiaeth, ymwybyddiaeth ddiwylliannol.
- Diogelu data a rhyddid gwybodaeth.
- Ymdrin â thai cymdeithasol a budd-daliadau.

